hvilke forsikringer har jeg brug for, når jeg lejer bil i udlandet?
 det er en god idé at nærlæse, hvad bilens forsikring dækker og ikke dækker. når du skal beslutte, om du har brug for ekstra forsikringer, er der særligt to ting, du skal tænke over. 1) hvor meget du selv har råd til at betale, hvis uheldet er ude? 2) har du andre forsikringer, der i forvejen dækker? nogle rejseforsikringer dækker den selvrisiko, du kan blive opkrævet på lejebilens forsikring, hvis du får en skade på bilen. der er forskel på, hvor stor en selvrisiko de enkelte forsikringer dækker. du må derfor tjekke, hvordan din egen rejseforsikring dækker. har i en ulykkesforsikring, dækker den normalt også i udlandet i mindst et år. du skal også være opmærksom på, hvilket kort du betaler lejebilen med. nogle biludlejere accepterer ikke et visa/dankort. har du betalt med visa/dankort, kan du derfor komme til at betale ekstra eller at skulle købe ekstra forsikring, når du henter bilen. du kan læse mere på vores hjemmeside. 